section_heading: Opis topa
paragraph_text: Top je bio opremljen panoramskim ciljnikom PG-1M za posrednu paljbu, ciljnikom OP4M-40U za neposrednu paljbu te ciljnikom APN-5-40 za noćnu paljbu. Poslužuje ga 6 članova uključujući i zapovjednika. Kada se koristio MT-LB kao vučno vozilo borbeni komplet se obično sastojao od 20 projektila (10 APFSDS, 4 HE-Frag, 6 HEAT). Top može biti opremljen sa skijaškom opremom za sniježne terene ili močvare.